stanford-oval/wikipedia huggingface dataset:
Hyönteiskuningatar

Mehiläiskuningatar (keskellä).
Hyönteiskuningatar on aitososiaalisten hyönteisten yhdyskunnassa yksilö, jonka tehtävä on lisääntyä koko muun yhdyskunnan puolesta. Kuningattaria voi olla yhteiskunnassa yksi tai useampia.
Muurahaisyhdyskunnassa voi olla useampi kuningatar samanaikaisesti. Tätä esiintyy esimerkiksi Myrmica-, Serviformica-, Formica-, Pheidole-, Messor-, Solenopsis ja Linepithema-sukujen muurahaisilla. Camponotus- ja Lasius-suvuissa on joitakin lajeja, joiden yhdyskunnissa saattaa elää kaksi kuningatarta, ja kaikki työläiset hyväksyvät tämän, mutta jos kuningattaret tapaavat toisensa, ne taistelevat jommankumman kuolemaan saakka. Monien muurahaislajien kuningattarilla on paritteluaikaan siivet, jotka ne kuitenkin pudottavat heti parittelun jälkeen.
Mehiläisten yhdyskunnassa on vain yksi kuningatar kerrallaan. Jos pesään ilmaantuu toiseen kuningatarmehiläinen, se taistelee vanhan kanssa kunnes jompikumpi kuolee.
Woolmark

Woolmark eli kansainvälinen villamerkki on uudesta puhtaasta villasta valmistettujen tuotteiden tunnusmerkki. Sitä käytetään myös villapesuohjelman symbolina useiden pesukoneiden ohjelmavalitsimissa. Merkin yhteydessä esiintyvät usein teksti Puhdasta uutta villaa (Pure New Wool, Pura lana vergine jne.).
1960-luvun alussa synteettiset kuidut, kuten polyamidi (nailon yms.) ja polyesteri alkoivat vallata alaa tekstiiliteollisuudessa, ja luonnonkuitujen kuten villan valmistajien oli ryhdyttävä ajamaan asiaansa entistä tehokkaammin. Tyyliteltyä lankavyyhtiä kuvaavan villamerkin suunnitteli vuonna 1964 italialainen graafikko Francesco Saroglia ja sitä alkoi tehdä tunnetuksi International Wool Secretariat, kansainvälinen villasihteeristö. Se oli perustettu vuonna 1937 nimellä International Wool Publicity and Research Secretariat, mikä pian lyhennettiin muotoon International Wool Secretariat (IWS). Lontoossa päämajaansa pitäneellä IWS:llä oli 1950-luvun puolivälissä sivutoimisto jokaisessa merkittävässä villantuotantomaassa.
Vuonna 1997 IWS muuttui järjestöstä yhtiöksi nimeltä The Woolmark Company. Vuonna 2007 Woolmark Companyn osti Australian Wool Innovation –järjestö (AWI), joka on nykyisin Woolmark-brändin juridinen omistaja.
Australian Wool Innovation jatkaa International Wool Secretariatin toimintaa koordinoimalla villan tutkimusta ja kehitystä, mainostamalla ja markkinoimalla villaa maailmanlaajuisesti ja määrittämällä laatustandardeja sadan prosentin villatuotteille ja villasekoituksille.
Oikeuden varustaa oman yrityksen villatuotteet Woolmark –merkillä saa täyttämällä AWI:n laatuvaatimukset ja muut ehdot sekä maksamalla Woolmark–lisenssimaksuja. Lisenssin saamiseksi tekstiilivalmistajan tuotteet testataan riippumattomissa laboratorioissa vetolujuuden, nukkaantumisen, joustavuuden, öljyn- ja vedenpitävyyden, hankauksen sietokyvyn ja värinpitävyyden osalta.
Villasekoitelangoille on olemassa oma Woolmark Blend -tunnuksensa.
Aiheesta muualla

Villamerkistä Virtuaaliammattikorkeakoulun sivustolla[vanhentunut linkki]
I Stand

|  I Stand |
| --- | --- |
 Gunčíková esittämässä kappaletta ensimmäisen semifinaalin harjoituksissa.
Kappaleen tiedot
Esittäjä(t):  Gabriela Gunčíková
Levy-yhtiö:  Webs Music
Kesto:  3:00
Tyylilaji:  pop
Julkaistu:  11. maaliskuuta 2016
Säveltäjä(t):  Christian Schneider, Sara Biglert
Sanoittaja(t):  Aidan O’Connor, Sara Biglert
Euroviisutiedot
Vuosi:  2016
Maa:  Tšekki
Kieli:  englanti
Sijoitus:  25.
Pisteet:  41
Sijoitus semifinaalissa:  9.
Pisteet semifinaalissa:  161
Sanat:  sanoitus
Video:  videolinkki
I Stand (suom. Seison) on tšekkiläislaulaja Gabriela Gunčíkován kappale, jolla hän edusti Tšekkiä Eurovision laulukilpailussa 2016. Se julkaistiin 11. maaliskuuta 2016. Sen ovat säveltäneet Christian Schneider ja Sara Biglert ja sanoittaneet Aidan O’Connor ja Biglert.
Kappale kilpaili Eurovision laulukilpailun ensimmäisessä semifinaalissa, jossa se sijoittui yhdeksänneksi 161 pisteellä ja pääsi finaaliin. Finaalissa se sai 41 pistettä ja jäi sijalle 25.
Hyömäki

Hyömäki on kylä Hämeenlinnassa entisen Hauhon kunnan alueella. Se sijaitsee Yhdystien 3062 varressa Alvettulasta länteen. Hyömäki sijaitsee lähellä Hauhonselkää ja siellä on tyypillinen peltomaisema, kuten muuallakin Sydän-Hämeessä. Hyömäestä kulkee tie Hauhonselän rantaa pitkin Hauhontakaan.
Hyömäen kylä on osa Hauhonselän kulttuurimaisema-aluetta ja sisältyy yhdessä kolmen muun ryhmäkylän kanssa Museoviraston inventoimiin valtakunnallisesti merkittäviin rakennettuihin kulttuuriympäristöihin.
Wienin joulumarkkinat

Wienin kaupungintalo ja myyntikojut.
Wienin joulumarkkinat (Christkindlmarkt ) on perinteinen joulunalusajan tapahtuma Wienissä Itävallassa. Ne kuuluvat Euroopan suosituimpiin joulumarkkinoihin, ja niillä käy vuosittain miljoonia ihmisiä. Markkinat järjestetään kaupungintalon edustalla, ja koristeltujen myyntikojujen lisäksi niihin kuuluvat lähipuistoon tehdyt koristevalot.
Wienissä on järjestetty markkinoita jo vuodesta 1294 alkaen.
Tuon aikaiset markkinat eivät kuitenkaan liittyneet jouluun. Varsinaisista joulumarkkinoista on tietoja 1600-luvulta alkaen, ja niiden paikka on siirtynyt vuosien varrella useita kertoja.
Aiheesta muualla

Kuvia tai muita tiedostoja aiheesta Wienin joulumarkkinat Wikimedia Commonsissa
William Higinbotham

| William Higinbotham |
| --- | --- |

Henkilötiedot
Syntynyt: 25. lokakuuta 1910 Bridgeport, Connecticut
Kuollut: 10. marraskuuta 1994 (84 vuotta) Gainesville, Georgia
Koulutus ja ura
Tutkinnot:  Williams College
Instituutti:  Radiation Laboratory   Los Alamos National Laboratory   Brookhaven National Laboratory
Tutkimusalue:  fysiikka, sähkötekniikka
William Higinbotham (25. lokakuuta 1910 Bridgeport, Connecticut – 10. marraskuuta 1994 Gainesville, Georgia) oli yhdysvaltalainen fyysikko, joka osallistui ydinaseen kehittämiseen, mutta toisen maailmansodan jälkeen hän otti osaa niiden leviämisen estämiseen. Higinbotham oli myös videopelien varhainen kehittäjä, sillä hänen luomaansa Tennis for Two -peliä pidetään yhtenä varhaisimmista videopeleistä.
Perhe

Higinbotham syntyi vuonna 1910 Bridgeportissa, Connecticutissa. Nuoruutensa hän vietti Caledoniassa New Yorkissa, missä hänen isänsä toimi presbyteriaanipappina. Higinbotham oli kolmesti naimisissa. Hänen kaksi ensimmäistä vaimoaan, Julie Ann ja Margaret, kuolivat, ja hänen kolmas vaimonsa oli nimeltään Edna. Higinbotham sai kaksi tytärtä ja yhden pojan.
Opiskelu ja ura

Higinbotham valmistui Williams Collegesta 1932. Tämän jälkeen hän jatkoi opiskeluja Cornellin yliopistossa. Yhdysvaltojen liityttyä toiseen maailmansotaan vuonna 1941 Higinbotham siirtyi Massachusetts Institute of Technologyn Radiation Laboratoryyn. Myöhemmin sodan aikana hän johti elektroniikan tutkimusryhmää Los Alamosissa, jossa valmistettiin ensimmäistä atomipommia. Sodan jälkeen hän oli perustamassa Federation of American Scientists -järjestöä, ja hän ajoi voimakkaasti koko uransa ajan ydinaseiden valvontaa.
Higinbotham aloitti vuonna 1947 Brookhavenin kansallislaboratoriossa. Hän työskenteli siellä 47 vuoden ajan, vuoteen 1984. Tämän jälkeen hän toimi kuolemaansa asti laboratorion neuvonantajana. Laboratorio järjesti vuosittain avoimien ovien päivän. Lokakuussa 1958 Higinbotham alkoi suunnitella päivää varten peliä, sillä hän oli aiemmin tajunnut, kuinka suurin osa tiedenäyttelyistä oli staattisia. Hän käytti noin kaksi viikkoa Tennis for Two -nimen saaneen pelin kehittämiseen. Se esiteltiin ensimmäisen kerran 18. lokakuuta laboratorion avoimien ovien päivänä. Tennispeliä pystyi pelaamaan kaksi ihmistä tietokoneeseen liitettyjen ohjaimien avulla. Peli käytti näyttönään oskilloskooppia.
Higinbotham sai uransa aikana yli 20 sähkötekniikkaan liittynyttä patenttia, mutta videopeliään hän ei patentoinut. Higinbotham kertoi vuoden 1983 haastattelussa, että hän ei hakenut patenttia pelille, koska uskoi, että hallitus ei olisi kiinnostunut sellaisesta keksinnöstä.
Higinbotham kuoli vuonna 1994 kotonaan Gainesvillessä, Georgiassa. Kuolinsyy oli keuhkolaajentuma.
I Surrender

| ”I Surrender” Rainbow |
| --- | --- | --- |

Singlen tiedot
 Albumilta: Difficult to Cure
 Julkaistu: 1981
 Tuottaja(t): Roger Glover
 Tyylilaji: hard rock, pop rock
 Levy-yhtiö: Polydor Records
Rainbow’n muut singlet
| ”All Night Long” 1980 | ”I Surrender” 1981 | ”Can’t Happen Here” 1981 |
I Surrender on hard rock -yhtye Rainbow’n kappale vuonna 1981 ilmestyneeltä albumilta Difficult to Cure. Kappale on Russ Ballardin käsialaa. Se julkaistiin singlenä ja Jealous Lover -EP:llä. Singlejulkaisun B-puolena oli Difficult to Cure -albumillakin oleva kappale ”Vielleicht das nächster Zeit (Maybe the Next Time)”. ”I Surrender” on Rainbow’n menestyneimpiä kappaleita. Solistina oli tuolloin myöhemmin Deep Purplessa vaikuttanut Joe Lynn Turner.
Markku Aro on levyttänyt sävelmän nimellä "Ensi kertaa".
Rainbow
| --- | --- |
Studioalbumit:  Ritchie Blackmore's Rainbow ·  Rising ·  Long Live Rock 'n' Roll ·  Down to Earth ·  Difficult to Cure ·  Straight Between the Eyes ·   Bent Out of Shape ·  Stranger in Us All
EP:t:  Jealous Lover
Livealbumit:  On Stage ·  Finyl Vinyl ·  Live in Germany 1976 ·  Live in Munich 1977 ·  Live Kölner Sporthalle 25.9.1976 ·   Live Düsseldorf Philipshalle 27.9.76 ·  Live Nürnberg Messezentrum 28.9.1976
Kokoelmat:  The Best of Rainbow ·  The Very Best of Rainbow ·  20th Century Masters – The Millennium Collection: The Best of Rainbow ·   Classic Rainbow ·  Pot of Gold ·  All Night Long: An Introduction ·  Catch the Rainbow: The Anthology ·   Winning Combinations: Deep Purple and Rainbow ·  Colour Collection ·  The Collection
Videot ja DVD:t:  Live Between the Eyes/The Final Cut ·  Live in Munich 1977
Hugo Hytönen

| Hugo Hytönen |
| --- | --- |
 Hugo Hytönen.
Henkilötiedot
Syntynyt: 6. tammikuuta 1890 Jääski
Kuollut: 16. joulukuuta 1944 (54 vuotta) Helsinki
Ammatti:  näyttelijä ohjaaja teatterinjohtaja
Aiheesta muualla
IMDb 
Elonet
Hugo Hytönen (6. tammikuuta 1890 Jääski – 27. joulukuuta 1944 Helsinki) oli suomalainen näyttelijä, ohjaaja ja teatterinjohtaja.
Hytösen vanhemmat olivat rautatietyömies Matti Hytönen ja Eeva Sofia Ahonen. Hytönen toimi ohjaajana useissa harrastelijateattereissa vuosien 1914–1921 välillä. Hän oli näyttelijänä Oulun Työväen Näyttämöllä, Viipurin Työväen Teatterissa, Viipurin Näyttämöllä 1921–1928, Kansan Näyttämöllä 1930–1932 sekä ohjaajana ja näyttelijänä Helsingin Kansanteatterissa 1933–1939. Hän johti Kajaanin Työväen Näyttämöä vuonna 1914 sekä Koiton Näyttämöä 1928–1930. Hytönen asui viimeiset vuotensa Lallukan taiteilijakodissa. Hän ohjasi Nyrki Tapiovaaran elokuvan Miehen tie (1940) loppuun Tapiovaaran kaaduttua kesken kuvausten talvisodassa.
Hugo Hytönen toimi elokuvanäyttelijänä Suomi-Filmissä vuosina 1934–1939. Hän sai yleensä näyteltäväksen arvovaltaisia ja korkea-arvoisia liikemiehiä, tuomareita ja johtajia ym. Hytönen teki ensimmäisen elokuvaroolinsa vuonna 1934. Kaikkiaan niitä kertyi yli kolmekymmentä. Hänet muistetaan ehkä parhaiten Suomisen perheen vaarina Suomisen Olli-elokuvissa 1940-luvulla. Hytösen olisi pitänyt näytellä Kortesuota elokuvassa Anna Liisa, mutta hän kuoli kesken elokuvan kuvausten. Hytösen tilalle tuli näyttelijä Yrjö Tuominen. Hytösen kuoleman jälkeen ilmestyi hänen viimeisekseen jäänyt elokuva Ristikon varjossa (1945).
Matti Kid Hytönen on Hugo Hytösen poika.
Aiheesta muualla

Hugo Hytösen elämäkerta Kansallisbiografiassa
EloNet: elokuvat joissa Hugo Hytönen esiintyi
Neljä suomalaista "konnaa" (Jorma Nortimo, Kaarlo Angerkoski, Hugo Hytönen, Eino Jurkka), Seura, 10.05.1939, nro 19, s. 6, Kansalliskirjaston digitaaliset aineistot
Wayne Selden

| Wayne Selden |
| --- | --- |
 Selden vuonna 2013.
Henkilötiedot
Koko nimi:  Wayne Anthony Selden jr.
Syntynyt: 30. syyskuuta 1994 (ikä 30) Roxbury, Massachusetts, Yhdysvallat
Kansalaisuus:   Yhdysvallat
Koripalloilija
Pelipaikka:  Heittävä takamies
Pituus:  196 cm
Paino:  104 kg
NBA-varaus:  ei varattu 2016
Pelaajaura
Yliopistojoukkueet
2013–2016:  Kansasin yliopisto
Seurajoukkueet
2016–2017 2017 2017–2019 2017 2019:  Iowa Energy New Orleans Pelicans Memphis Grizzlies → Memphis Hustle Chicago Bulls
Wayne Anthony Selden jr. (s. 30. syyskuuta 1994 Roxbury, Massachusetts) on yhdysvaltalainen koripalloilija, pelipaikaltaan heittävä takamies.
Pelaajaura

Selden pelasi yliopistokoripalloa Kansasin yliopistossa vuosina 2013–2016.
Seldeniä ei varattu NBA:n kesän 2016 varaustilaisuudessa. Hän aloitti ammattilaisuransa D-liigajoukkue Iowa Energyssä. Maaliskuussa 2017 hän teki kymmenpäiväisen NBA-sopimuksen New Orleans Pelicansin kanssa. Tämän jälkeen hän siirtyi Memphis Grizzliesiin. Hän pelasi myös yhden ottelun Grizzliesin farmijoukkue Memphis Hustlessa.
3. tammikuuta 2019 Selden siirtyi osana pelaajakauppaa Chicago Bullsiin. Hän pelasi Bullsissa odotuksiin nähden erittäin hyvin noin kuukauden ajan, minkä jälkeen hänen heittotarkkuutensa laskivat selvästi.
Aiheesta muualla

Kuvia tai muita tiedostoja aiheesta Wayne Selden Wikimedia Commonsissa
Hugo Ingelius

Ernst Hugo Johannes Ingelius (12. tammikuuta 1853 Raisio – 29. heinäkuuta 1899 Turku) oli suomalainen toimittaja ja säveltäjä. Hän käytti nimimerkkiä H.I-s.
Ingeliuksen vanhemmat olivat kirjailija Axel Gabriel Ingelius ja Maria Kristina Lindmark. Hän pääsi ylioppilaaksi Turun lukiosta 1870 ja opiskeli Helsingin yliopistossa valmistuen filosofian kandidaatiksi 1874.
Hugo Ingelius toimi opettajana ja oli myös Åbo Underrättelser -lehden vastaavana toimittajana.
Ingeliuksen tunnetuin sävellys oli Ruotsin kuningas Erik XIV:stä kertonut romanttinen laulu Kung Erik (Alpo Noposen suomentamana Kuningas Erik) jonka hän sävelsi ruotsalaisen hovirunoilija Carl Snoilskyn tekstiin. Sävellys tunnetaan myös nimellä Kaarina ja kuningas, jonka on sanoittanut Sauvo Puhtila. Sen ovat levyttäneet Annikki Tähti (1958) ja Vieno Kekkonen (1963).
Teoksia

Nimimerkillä H. I-s:
Åbo Underrättelser 1824–1850: en kort historia. Första bandet. G. W. Wilén, Åbo 1895.
Åbo Underrättelser. Andra bandet, (Åren 1851–1863), en kort historik sammanstäld af H. I-s. G. W. Wilén, Åbo 1896.
Håkan Eriksson

Håkan Eriksson -nimisiä henkilöitä ovat:
Håkan Eriksson (s. 1956), ruotsalainen jääkiekkoilija
Håkan Eriksson (s. 1961), ruotsalainen suunnistaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Håkan Eriksson”, voi hakea sivunnimihaulla, laajalla sivunnimihaulla tai tekstihaulla.
Yehuda Halevi

Yehuda Halevi tai Judah Ha-Levi (myös Judah ben Samuel Halevi, hepr. ‏יהודה הלוי‎, n. 1075–1141) oli espanjalainen sefardijuutalainen filosofi ja runoilija. Hän syntyi Tudelassa, Navarrassa, Espanjassa.
Halevin merkitystä juutalaiselle filosofialle voi verrata Al-Ghazalin merkitykseen islamilaiselle filosofialle. Halevi sai tältä vaikutteita, ja pyrki samoin vapauttamaan uskonnon filosofisten järjestelmien kahleista, joissa se oli hänen mielestään ollut edellisten juutalaisten filosofien, Saadia Gaonin, David ben Marwan al-Mekamezin, Ibn Gabirolin ja Bahyan, aikana. Hän puolusti juutalaisuuden opetuksia ei-juutalaisten filosofien, karaiittien ja harhaoppisina pitämiensä ihmisten hyökkäyksiä vastaan.
Runoilijana Halevi kirjoitti sekä maallista runoutta, kuten eulogioita ja rakkausrunoja, että uskonnollista runoutta.
Teoksia

Kitab al-Ḥujjah wal-Dalil fi Nuṣr al-Din al-Dhalil eli Sefer ha-Kuzari
Aiheesta muualla

Halevi, Yehuda: The Kitab al-Khazari, sacred-texts.com (englanniksi)
Kogan, Barry: Judah Halevi The Stanford Encyclopedia of Philosophy. The Metaphysics Research Lab. Stanford University. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Yehuda Halevi
Käännös suomeksi
Håkan Ehrén

Håkan Ehrén on ruotsalainen kontrabasisti. Hänestä tuli vuonna 1990 Tukholman kuninkaallisen filharmonisen orkesterin ensimmäinen kontrabasisti. Vuosien saatossa hän on toiminut samassa asemassa myös Göteborgin sinfoniaorkesterissa, Concertgebouw-orkesterissa ja Lontoon sinfoniaorkesterissa. Hän on toiminut Tukholman kuninkaallisen musiikkikorkeakoulun henkilökunnassa.
Ehrén aloitti yhteistyön Euroopan kamariorkesterin kanssa vuonna 1996. Hän on voittanut kilpailuja Münchenissä, Roomassa ja Reimsissä. Hän on levyttänyt BIS-levymerkille Eduard Tubinin ja Lars-Erik Larssonin konsertot.
Ideaalikaasun moolitilavuus

Ideaalikaasun moolitilavuus on vakio, joka kertoo tilavuuden, jonka yksi mooli ideaalikaasua ottaa tietyissä olosuhteissa.
Ideaalikaasun moolitilavuus riippuu lämpötilasta ja paineesta. Lämpötilassa 273,15 K ja paineessa 101 325 Pa ideaalikaasun moolitilavuus on

 V_{m}=22{,}414{\frac {{\text{dm}}^{3}}{\text{mol}}}.
Lämpötilassa 293,15 K ja paineessa 101 325 Pa ideaalikaasun moolitilavuus on

 V_{m}=24{,}055{\frac {{\text{dm}}^{3}}{\text{mol}}}.
 Tämä arvo voidaan johtaa ideaalikaasun tilanyhtälöllä.
Håkan Algotsson

| Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Lillehammer 1994 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Tšekkoslovakia 1992 |  |  |
Håkan Algotsson (s. 5. elokuuta 1966) on ruotsalainen jääkiekkoilija, pelipaikaltaan maalivahti. Hän kuului Ruotsin maailmanmestarijoukkueeseen Tšekkoslovakian MM-kilpailuissa 1992 mutta ei pelannut minuuttiakaan. Lillehammerin olympialaisissa 1994 Ruotsi voitti kultaa ja Algotsson pelasi alkusarjassa Slovakiaa ja Italiaa vastaan mutta palasi sitten kotimaahansa vaimonsa tueksi synnytykseen.
Algotsson edusti kotimaassaan Västra Frölunda HC:ta kausina 1988–2001 mutta vietti välillä yhden kauden 1999–2000 Saksassa Star Bulls Rosenheimin joukkueessa. Vuonna 1996 hän saavutti Ruotsin liigassa hopeaa.
Håkan Dahlby

| Mitalit | Mitalit | Mitalit |  |
| --- | --- | --- | --- |
|  Håkan Dahlby vuonna 2013  |  Håkan Dahlby vuonna 2013  |  Håkan Dahlby vuonna 2013  |  |
Maa:  Ruotsi
Miesten ammunta
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 2012 | kaksoistrap |  |
| EM-kilpailut   | EM-kilpailut   | EM-kilpailut   |  |
|  Kultaa | Brno 2003 | kaksoistrap |  |
|  Kultaa | Nikosia 2004 | kaksoistrap |  |
|  Kultaa | Larnaka 2012 | kaksoistrap |  |
|  Hopeaa | Maribor 2006 | kaksoistrap |  |
|  Hopeaa | Nikosia 2008 | kaksoistrap |  |
|  Hopeaa | Osijek 2009 | kaksoistrap |  |
|  Hopeaa | Maribor 2015 | kaksoistrap |  |
|  Pronssia | Kazan 2010 | kaksoistrap |  |
Dan Anders Håkan Dahlby (s. 15. syyskuuta 1965 Västerstad) on ruotsalainen haulikkoammunnan olympiamitalisti ja Euroopan-mestari. Dahlby on 185 senttimetriä pitkä ja painaa 100 kilogrammaa. Hänen valmentajanaan toimii Tom Alderin. Dahlby kilpailee kaksoistrapissa.
Dahlby saavutti olympiahopeaa kaksoistrapista vuoden 2012 kesäolympialaisista Lontoosta. Vuoden 2004 kesäolympialaisissa hän sijoittui viidenneksi ja vuoden 2008 kesäolympialaisissa sijalle 11. EM-kilpailuista Dahlby on saavuttanut kolme kultaa, neljä hopeaa ja yhden pronssin. Ammunnan maailmancupin finaalin Dahlby on voittanut kahdesti, vuosina 2005 ja 2008 ja sijoittunut kolmanneksi vuonna 2007. Osakilpailuvoittoja hänellä on niin ikään kaksi.
Dahlby on siviiliammatiltaan myyntipäällikkö.
Hurrikaani Patricia

| Patricia |
| --- | --- |
 23.10. 17:30 UTC
Rantautui::  23.10.2015
Alin paine::  998 hPa
Kovin tuuli::  80 m/s

Aiheesta muualla
  Hurrikaani Patricia Commonsissa 
Hurrikaani Patricia oli trooppinen hirmumyrsky, joka aiheutti laajoja tuhoja lokakuussa 2015 Tyynenmeren itäosassa, lähinnä Meksikossa. Se iski Meksikon rannikolle kaikkein voimakkaimmillaan 23. lokakuuta. Sen reitille ei osunut suuria kaupunkeja, joten tuhot jäivät pelättyä pienemmiksi. Patrician arvioitiin tuottavan sadetta 200–300 mm, paikoin jopa 500 mm. Lähestyvän myrskyn edeltä evakuoitiin noin 15 000 turistia.
Patricia voimistui ennätyksellisen nopeasti korkeimpaan eli 5. luokkaan Saffirin-Simpsonin hurrikaaniasteikolla. Voimistumista edesauttoi Tyynenemeren poikkeuksellisen korkea pintalämpötila.
Hurrikaani Otto

| Hurrikaani Otto |
| --- | --- |
 Otto 24.11.
Rantautui::  24.11.2016
Laantui::  26.11.2016
Alin paine::  975 hPa
Kovin tuuli::  56 m/s
Kuolleita::  23
Tuhot::  34 miljardia USD
 Oton reitti ja voimakkuus.  Reittikartan pallot on väritetty Saffirin–Simpsonin asteikon mukaan. 012345
Aiheesta muualla
  Hurrikaani Otto Commonsissa 
Hurrikaani Otto oli vuoden 2016 kuudestoista ja viimeinen nimetty trooppinen myrsky Atlantin hurrikaanikaudella, ja kauden seitsemäs trooppinen hirmumyrsky. Saffirin–Simpsonin hurrikaaniasteikolla se luokiteltiin tasolle kaksi. Oton reitti oli poikkeuksellinen, sillä se pyörähti silmukan Karibialla ja jatkoi matkaansa Tyynenmeren puolelle.
Otto rantautui  Nicaraguaan 24. marraskuuta, mikä on myöhäisin hurrikaanin rantautumisajankohta Atlantin merialueella.
Wienin kansainvälinen lentoasema

Wienin kansainvälinen lentoasema (IATA: VIE, ICAO: LOWW) (saks. Flughafen Wien-Schwechat) on Itävallan suurin ja tärkein lentoasema. Se sijaitsee Wienin keskustasta noin 18 kilometriä kaakkoon. Lentoasema palvelee Wienin lisäksi myös läheistä Slovakian pääkaupunkia Bratislavaa.
Lentoasema toimii Austrian Airlinesin tukikohtana. Sen toinen nimi Schwechat tulee läheisestä kaupungista. Lentoasemaa käytti vuonna 2007 lähes 19 miljoonaa matkustajaa.
Lentoasemalla on kolme matkustajaterminaalia. Lentoasemalle liikennöivä CAT (City Airport Train) vie Wienin keskustasta lentoasemalle 16 minuutissa. Lisäksi lentoasemalle liikennöi Wienin S-Bahnin linja S7. Lentoasemalta on lisäksi suorat bussiyhteydet Bratislavaan.
Lentoaseman tax-free -myymälä.
Terminaali 1A.
Kartta lentoasema-alueesta. Mukana on myös suunniteltu kolmas kiitotie.
Historia

Lentoasema rakennettiin alkujaan sotilaskentäksi vuonna 1938. Yhdistynyt kuningaskunta otti sen käyttöönsä vuonna 1945. Aluksi kentällä oli vain yksi kiitotie, joka pidennettiin vuonna 1959 3 000 metriin. Uuden matkustajaterminaalin rakentaminen aloitettiin vuonna 1960.
Lentoaseman erikoisuus oli Harrods, mutta se suljettiin vuonna 2003.
Aiheesta muualla

Kuvia tai muita tiedostoja aiheesta Wienin kansainvälinen lentoasema Wikimedia Commonsissa
Lentoaseman kotisivut
Hurrikaani Odile

| Hurrikaani Odile |
| --- | --- |

Laantui::  19. syyskuuta 2014
Alin paine::  918
Kovin tuuli::  220 km/h
Kuolleita::  11
Tuhot::  1 miljardi USD
 Gonzalon reitti ja voimakkuus  Reittikartan pallot on väritetty Saffirin–Simpsonin asteikon mukaan. 012345
Aiheesta muualla
  Hurrikaani Odile Commonsissa 
Hurrikaani Odile oli satelliittiaikakauden voimakkain Kalifornian niemimaalla maihin rantautunut hirmumyrsky ja vuoden 2014 Tyynenmeren hurrikaanikauden tuhoisin hurrikaani. Voimakkaimmillaan se oli 3. luokan hurrikaani. Odilen vuoksi Cabo San Lucasin, La Pazin, San Jose del Cabon ja Loreton lentokentät suljettiin
Wayne Rainey
Saavutukset

500cc maailmanmestaruus: 1990, 1991, 1992
500cc MM-hopea: 1989, 1993
500cc MM-pronssi: 1988
USA:n Superbike-mestaruus: 1983, 1987
500cc-luokan osakilpailuissa 24 voittoa, 22 kakkossijaa, 18 kolmossijaa
250cc-luokan osakilpailuissa 1 kolmossija
International Motorsports Hall of Fameen vuonna 2007
AMA:n moottoripyöräilyn Hall of Fameen vuonna 1999
Laguna Secan radalla on Raineyn mukaan nimetty mutka
Aiheesta muualla

Wayne Rainey - His Own Story
500cc / MotoGP -luokan kuljettajien maailmanmestarit
Hurrikaani Pauline

| Hurrikaani Pauline |
| --- | --- |

Rantautui::  5.10.1997
Laantui::  10.10.1997
Alin paine::  948 hPa
Kuolleita::  230-400
 Paulinen reitti  Reittikartan pallot on väritetty Saffirin–Simpsonin asteikon mukaan. 012345
Hurrikaani Pauline oli lokakuussa (5.-10. päivien välillä) vuonna 1997 Tyynellämerellä pyörinyt trooppinen hirmumyrsky. Vuoden 1997 hurrikaanikauden aikana se oli järjestyksessään 16. trooppinen myrsky ja kahdeksas hurrikaanin asteelle voimistunut myrsky. Pauline aiheutti tuhoa Panaman ja Meksikon alueilla, ja se oli yksi kaikkien aikojen tuhoisimmista hirmumyrskyistä. Kaikkineen Paulinen aiheuttamissa luonnonmullistuksissa sai surmansa lähteestä riippuen 230–400 ihmistä.